CELEX: 22008D0050
Language: sl
Date: 2008-04-25 00:00:00
Title: Sklep Skupnega odbora EGP št. 50/2008 z dne 25. aprila 2008 o spremembi Priloge VII (Vzajemno priznavanje poklicnih kvalifikacij) k Sporazumu EGP

21.8.2008   
            
            
               SL
            
            
               Uradni list Evropske unije
            
            
               L 223/47
            
         
      SKLEP SKUPNEGA ODBORA EGP
   št. 50/2008
   z dne 25. aprila 2008
   o spremembi Priloge VII (Vzajemno priznavanje poklicnih kvalifikacij) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga VII k Sporazumu je bila spremenjena s Sklepom Skupnega odbora EGP št. 142/2007 z dne 26. oktobra 2007 (1).
            
         
               (2)
            
            
               Uredbo Komisije (ES) št. 1430/2007 z dne 5. decembra 2007 o spremembi prilog II in III k Direktivi Evropskega parlamenta in Sveta 2005/36/ES o priznavanju poklicnih kvalifikacij (2) je treba vključiti v Sporazum.
            
         
               (3)
            
            
               Naziv „Magister arhitekture“, ki v skladu s Sporočilom 2008/C 27/09 Nadzornega organa Efte (3) izpolnjuje pogoje iz Direktive Sveta 85/384/EGS (4), je treba dodati v prilagoditvah Direktive 2005/36/ES, ki zadevajo Lihtenštajn.
            
         
               (4)
            
            
               V Islandiji je za izdajanje dovoljenj zdravstvenemu osebju pristojen nov organ „Landlæknir“ (medicinski direktor za zdravstvo).
            
         
               (5)
            
            
               Prilogo VII k Sporazumu je treba poenostaviti s črtanjem praznih naslovov in točk ter ponovnim oštevilčenjem preostalih točk –
            
         SKLENIL:
   Člen 1
   Priloga VII k Sporazumu se spremeni:
   
               1.
            
            
               Točka 1 (Direktiva Evropskega parlamenta in Sveta 2005/36/ES) se spremeni:
               
                           (i)
                        
                        
                           Doda se naslednja alinea:
                           
                                       „—
                                    
                                    
                                       
                                          32007 R 1430: Uredba Komisije (ES) št. 1430/2007 z dne 5. decembra 2007 (UL L 320, 6.12.2007, str. 3).“
                                    
                                 
                     
                           (ii)
                        
                        
                           Prilagoditev (D) se spremeni:
                           
                                       (a)
                                    
                                    
                                       V odstavku (g)(i) se v delu tabele, ki zadeva Lihtenštajn, doda:
                                       
                                                    
                                                
                                                
                                                   
                                                               „—
                                                            
                                                            
                                                               Magister arhitekture
                                                            
                                                         
                                                
                                                   Hochschule Liechtenstein
                                                
                                                
                                                    
                                                
                                                
                                                   2002/2003“
                                                
                                             
                                 
                                       (b)
                                    
                                    
                                       V odstavku (a)(i) se v delu tabele, ki zadeva Islandijo, besedilo „Heilbrigðis- og tryggingamálaráðuneytinu“ nadomesti z besedo „Landlækni“.
                                    
                                 
                                       (c)
                                    
                                    
                                       V odstavku (a)(ii) se v delu tabele, ki zadeva Islandijo, besedilo „Heilbrigðis- og tryggingamálaráðuneyti“ nadomesti z besedo „Landlæknir“.
                                    
                                 
                     
         
               2.
            
            
               Naslovi C (Zdravstvene in parazdravstvene dejavnosti), D (Arhitektura) in K (Drugo), vključno z vsebovanimi podnaslovi in točkami, se črtajo.
            
         
               3.
            
            
               Točke 59 do 65 in 67 do 74, vključno z vsebovanimi naslovi, se črtajo.
            
         
               4.
            
            
               Točke 1a do 1c, 20 do 26, 29 in 31 do 57 se črtajo.
            
         
               5.
            
            
               Točke 1d, 27, 28, 30 in 66 se preštevilčijo v točke 1a, 3, 4, 5 in 6.
            
         
               6.
            
            
               Naslov E (Trgovina in posredniki) se preštevilči v naslov C.
            
         Člen 2
   Besedilo Uredbe (ES) št. 1430/2007 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 26. aprila 2008, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 25. aprila 2008
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 100, 10.4.2008, str. 70.
   
      (2)  UL L 320, 6.12.2007, str. 3.
   
      (3)  UL C 27, 31.1.2008, str. 30.
   
      (4)  UL L 223, 21.8.1985, str. 15.
   
      (5)  Navedena ni nobena ustavna zahteva.